**NATJEČAJ**

**za odabir sudionika mobilnosti nastavnog osoblja Srednje škole Koprivnica**

**u sklopu ERASMUS+ akreditacije u općem obrazovanju**

**TRAŽI SE:**

* Nastavno ili stručno osoblje Srednje škole Koprivnica koji će sudjelovati u stručnom osposobljavanju na strukturiranim tečajevima u inozemstvu do kraja šk. godine 2025. iz područja:
	+ Upravljanje razredom (inkluzija, prevencija nasilja, društveni mediji, umjetna inteligencija).
	+ Nove metode poučavanja (aktivnosti na otvorenom, terenska nastava, međupredmetna povezanost, nove strategije u gemifikacija, aktivnosti na otvorenom, pedagogija u prirodi).

**UVJETI PRIJAVE:**

* zaposlenik/ca Srednje škole Koprivnica
* poznavanje Engleskoga jezika
* ispuniti **anketni upitnik i motivacijsko pismo do 14. 7. 2025.**
	+ poveznica na anketni upitnik <https://forms.gle/TeHohAvq6UErd43e8>
	+ motivacijsko pismo se popuni i pošalje u sklopu ankete.

**PROVEDBA NATJEČAJA:**

* Natječaj je otvoren od 8. – 14. srpnja 2025. godine.
* Rezultati će biti objavljeni 15. srpnja 2025. na webu škole, u zbornici škole i na Teamsu, a konačna ljestvica s odabranim sudionicima na web stranici škole nakon roka za žalbu.
* Uvid u natječajnu dokumentaciju i rok za žalbe je 48 h od objave rezultata. Žalbe se primaju isključivo pisanim u uredu ravnatelja ili tajništvu.
* Svi prikupljeni osobni podatci iz prijavne dokumentacije koristit će se isključivo s svrhu natječajnog postupka.

**NAČIN ODABIRA SUDIONIKA**

**Odabir sudionika provodit će tročlano povjerenstvo, prema odluci ravnatelja.**
Prednost će imati kandidati koji odaberu tečajeve usklađene s ciljevima škole, odluče se za tečajeve koji se održavaju u zemljama iz 2. i 3. skupine, odaberu tečaj tijekom prvog polugodišta 2025. godine te izaberu opciju zelenog putovanja. Povjerenstvo će formirati rang-listu prema unaprijed utvrđenim kriterijima.

**OBAVEZE ODABRANIH KANDIDATA:**

* aktivno sudjelovati u svim fazama provođenja projekta vezano za mobilnosti (pripreme za mobilnost, samoj mobilnosti, sudjelovanje u dolaznim mobilnostima drugih partnera)
* prije provedbe mobilnosti potpisati ugovor sa SŠ Koprivnica o dodjeli financijske potpore te izraditi plan usavršavanja s koordinatorom i partnerskom ustanovom u inozemstvu
* znanja i spoznaje stečene na mobilnosti i usavršavanju podijeliti s ostalim nastavnicima na stručnim vijećima (nastavničkom, županijskom i sl.), održati radionicu za nastavnike te nova znanja primjenjivati u svom radu
* raditi na širenju rezultata projekta (pisanje izvješća, osvrta, objava za web, novine i sl.)
* pravovremeno obavještavati Erasmus+ koordinatora o svim podacima važnima za sudjelovanje u mobilnosti
* sudionici mobilnosti su dužni ispuniti izvješća o provedenim mobilnostima
* surađivati i slagati se s ostalim sudionicima mobilnosti, truditi se, zalagati, savjesno i redovito ispunjavati svoje obaveze prema matičnoj i partnerskoj ustanovi
* na najbolji način predstavljati Projekt i Srednju školu Koprivnica.

**FINANCIRANJE SUDIONIKA**

Sudionicima mobilnosti biti će pokriveni troškovi putovanja, smještaja, dnevnica, kotizacija tečaja sredstvima iz dodijeljene akreditacije za projekt. Sudionici će potpisati ugovor sa SŠ Koprivnica.

**OSTALO**

Za više informacija u vezi planiranih aktivnosti svi zainteresirani mogu se obratiti koordinatorici Marija Gabelica i putem e – maila, marijicag@hotmail.com ili Ireni Nevjestić na mail irenadjordan@gmail.com.

RAVNATELJ ŠKOLE: